钦定古今图书集成/理学汇编/经籍典/第059卷 > 三国
## 钦定古今图书集成/理学汇编/经籍典/第059卷 > 三国

### 魏少帝正始六年诏以王朗易传令学者课试

按《三国志魏少帝本纪》。正始六年“冬十二月辛亥。诏
以王朗所作《易传》。令学者课试。”

### 少帝甘露元年夏四月帝幸太学与诸儒讲易〈前系少帝芳此系少帝髦〉

按《三国志魏少帝本纪》：甘露元年夏四月丙辰，帝幸
太学，问诸儒曰：“圣人幽赞神明，仰观俯察，始作八卦，
后圣重之，为六十四，立爻以极数，凡斯大义，罔有不
备。而夏有《连山》，殷有《归藏》，周曰《周易易》。”

“之书，其故何也？”《易》博士淳于俊对曰：“包羲氏因燧
皇之图而制八卦神农演之为六十四黄帝尧舜通其变
三代随时，质文各繇其事。故易者变易也。名曰‘连山，
似山出内气连天地也。《归藏》者，万事莫不归藏于其中也’。”帝。又
曰：“若使包羲因燧皇而作《易》，孔子何以不云‘燧人氏
没包羲氏作乎’？”俊不能答。帝。又问曰：“孔子作《彖、象》，郑
元作注，虽圣贤不同，其所释《经》义一也。今《彖》《象》不与
经文相连，而元连之，何也？”俊对曰：“郑注合《彖》《象》于《经》
者，欲使学者寻省易了也。”帝曰：“若郑元合之，于学诚
便，则孔子曷为不合以了学者乎？”俊对曰：“孔子恐其
与文王相乱，是以不合。此圣人以不合为谦。”帝曰：“若
圣人以不合为谦，则郑元何独不谦耶”俊对曰：“古义
弘深圣问奥远非小臣所能详尽帝。”又问曰：“《系辞》云：
‘黄帝尧舜垂衣裳而天下治’此包羲神农之世为无
衣裳但圣人化天下何殊异尔耶”俊对曰：“三王之时
人寡而禽兽众故取其羽皮而天下用足及至黄帝
人众而禽兽寡是以作为衣裳以济时变也。”帝。又问
“乾为天而复为金为玉，为老马，与细物并耶？”俊对曰：
“圣人取象，或远或近，近取诸物，远则天地。”讲《易》毕，复
命讲《尚书》。